Michael Haukås

Michael Enge Haukås (født 1986) er en norsk psykolog og tidligere fotballspiller. Han har spilt for Stavanger, Vard Haugesund, FK Bodø/Glimt, FK Haugesund og Viking FK. Haukås gikk til Viking FK foran 2016-sesongen.Klar for FKH, H-avis.no 9.10.2011. Besøkt 11.10.2011.

 Karriere 
Haukås debuterte i Adeccoligaen for Stavanger mot Alta den 5. april 2009, og for Bodø/Glimt mot Lyn den 6. april 2010. Han har for øvrig hatt lang fartstid i rogalandsfotballen, hvor han først gjorde seg bemerket i fotballklubben SK Vard Haugesund som indreløper. Senere har Haukås bekledd flere posisjoner på banen. Haukås har senere blitt beskrevet som en spiller som tok omveien rundt toppfotballen på Haugalandet, ved at han først spilte for Stavanger IF og Bodø/Glimt før FK Haugesund viste interesse for ham.

Han blir beskrevet som en fysisk sterk indreløper med stor løpskapasitet, et godt skuddbein og et fint driv.

Etter lenge å ha vært en profil i Vard Haugesund, ble han i 2008 invitert på prøvespill i IK Start. Etter sesongen begynte flere klubber i Rogaland-distriktet å vise interesse for Haukås. I 2009 ble derimot Stavanger IF hans neste klubb, og han tilbrakte én sesong der og fikk med seg 21 kamper samt toppscorertittelen fra sin indreløperposisjon. Sommeren 2009 ble han også invitert på prøvespill i Aalborg. Etter en god sesong med Stavanger IF viste Bodø Glimt interesse, og Haukås signerte for Glimt i 2010. Etter å ha tilbrakt 2010- og 2011-sesongene i Glimt, returnerte han eliteserieklubben FK Haugesund i november 2011.

 Utdanning 

Michael Haukås er utdannet lektor og tar en profesjonsutdanning som klinisk psykolog ved Universitetet i Bergen.

 Referanser 

 Eksterne lenker 


Kategori:Norske fotballspillere
Kategori:Fotballspillere for SK Vard Haugesund
Kategori:Fotballspillere for FK Bodø/Glimt
Kategori:Fotballspillere for Stavanger IF
Kategori:Fotballspillere for FK Haugesund
Kategori:Fotballspillere for Viking FK